Autoimunske bolesti

Autoimunske bolesti su brojni poremećaji koji nastaju kao posljedica gubitka imunološke tolerancije organizma na vlastite antigene, odnosno radi se o bolestima kod kojih sam organizam napada vlastite ćelije. Ove bolesti se najčešće javljaju kod pacijenata sa genetskom predispozicijom, izazvanom brojnim egzogenim i endogenim faktorima.

Bilo koji poremećaj u radu imunskog sistema ima za posljedicu slabost tog sistema, koja dovodi do različitih poremećaja, koji mogu biti od lahkih alergijskih do teških imunskih bolesti, različitih imunoloških deficijencija i tumora.

 Patofiziologija 
Autoimunske bolesti, nastaju usljed oštećenja vlastitih tkiva i organa („organizam napada sam sebe“), ili gubitka tolerancije na vlastita tkiva. Aktivirana ćelijska i humoralna reakcija vezana uz autoimunski proces u organizmu dovodi do oštećenja vlastitih tkiva. Patogenezu i kliničku sliku bolesti određuje vlastiti antigen organa koji je napadnut, odnosno na čijim ćelijama se taj antigen nalazi pa se razlikuju dva tips autoimunskih bolesti:
 Organ specifične autoimunske bolesti, kao što su npr. Hashimoto tireoiditis ili autoimunski hepatitis.
 Tkivno specifične autoimunske bolesti, koje su sistemske bolesti, kao što je naprimjer anafilaktična purpura (osip).Tešija Kuna A. Autoimunosne bolesti. u: E. Topić, D. Primorac, S. Janković. Medicinsko biokemijska dijagnostika u kliničkoj praksi Zagreb: Medicinska Naklada, 2004; str 288-303.

Imunski sistem štiti organizam od tuđih ćelija i čuva ga od napada vlastitog organizma na vlastite ćelije i na taj način spriječi:
napad endogenih činilaca koji mogu izazvati pojavu tumora
brojne autoimunske promjene i uticaje vanjskih (egzogenih) činilaca kao što su mikroorganizmi, toksini (otrovi), različiti antigeni itd.

Normalna funkcija imunoregulacionih mehanizama sprječava pojavu autoimunskih bolesti. Do danas u medicini nije u potpunosti razjašnjeno na koji način organizam prepoznaje svoje, a na koji način tuđe antigene i zašto kod zdravih ljudi ne napada vlastita tkiva. Prema dosadašnjim saznanjima, najvjerovatnije je to zbog gubitka aktivne tolerancije na antigenske determinante vlastitih ćelija, zbog kojih nastaju neodgovarajuće i promjenjene reakcije imunskog sistema, što rezultira nastankom autoimunske bolesti.

U nastajanju autoimunskih bolesti ulogu imaju genetički i vanjski činioci.

 Tipovi 
 Bolest Pogođeno tkivo, organ Autoimunska enterpotija  Debelo i tanko crijevo  Autoimunski hepatitis  Jetra Sindromi  Pankreas, nadbubrežne žlijezde, timus Bulozni pemfigus  Koža Hronični gastritis  Želudac Churg-Straussov sindrom  - Ulcerozni kolitis  Debelo crijevo i rektum Dermatomiozitis  Mišići i Koža Diabetes mellitus tip 1  Pankreas  Duhringov dermatitis herpetiformis Koža, tanko crijevo Stečena bulozna epidermoliza  Koža Glomerulonefritis  Bubreg Guillain-Barréov sindrom  Aksonski mijelin  perifernog nervnog sistema Hashimoto tireoiditis  Štitna žlijezda Lichen sclerosus  Koža Linearna IgA-dermatoza  KožaEritemski lupus  Unutrašnji organi i koža Mikroskopski poliangiitis  Koža, bubreg, pluća Behçetov morbus Koža, šarenica Basedowljev morbus  TSH receptori štitnjače Bechterewljev morbus  Kičmeni stub, šarenica Crohnova bolest  Cijeli digestivni trakt (tanko i debelo crijevo) Multipla skleroza  Demijelinzacija aksona nervnih ćelija CNS Miastenia gravis  Acetilholinski receptori na krajevima motornih ploča PANDAS  Bazne ganglije mozga Pemfigus foliaceus  Koža Pemfigus seboroični  Koža Pemfigus vulgaris Keratoza usne sluzokože i kože Polihondritis  Zglobne hrskavice, ušna i nosna hrskavica Polimiozitis  Mišići Reumatska groznica  Vezivno tkivo i zglobovi, srčani mišić, bazalne ganglije u mozgu, koža Reumatoidni artritis  Vezivno tkivo i zglobovi, tetive SAPHO-sindrom  Skelet (artritis, hiperostoza, upala kostiju), koža (akne)  Sarkoidoza (Boeckova bolest)  Limfni čvorovi, pluća, vezivno tkivo Sjögrenov sindrom  Pljuvačne žlijezde, suzne žlijezde Sklerodermija  Vezivno tkivo ispod kože Stiff-Manov sindrom  Nervne ćelije centralnog nervnog sistema Simpatička oftalmija Oči Sistemski eritematozni lupus  Koža, zglobovi, bubreg, centralni nervni sistem, krvni sudovi Alergijski vaskulitis  Koža, bubreg, gastrointestinalni trakt, zglobovi  Vitiligo  Melanociti Vagnerova granulomatoza  Uključujući bubrege, pluća, ORL-regija  Celijakija  Tanko crijevo

Reference

 Vanjski linkovi 
 Blog o autoimunim bolestima

Kategorija:Medicina
Kategorija:Bolesti